CELEX: 62013TN0117
Language: sk
Date: 2013-02-25 00:00:00
Title: Vec T-117/13 P: Odvolanie podané 25. februára 2013 : Giorgio Lebedef proti uzneseniu Súdu pre verejnú službu z  12. decembra 2012 vo veci F-109/11, Lebedef/Komisia

25.5.2013   
            
            
               SK
            
            
               Úradný vestník Európskej únie
            
            
               C 147/20
            
         Odvolanie podané 25. februára 2013: Giorgio Lebedef proti uzneseniu Súdu pre verejnú službu z 12. decembra 2012 vo veci F-109/11, Lebedef/Komisia
   (Vec T-117/13 P)
   2013/C 147/36
   Jazyk konania: francúzština
   
      Účastníci konania
   
   
      Odvolateľ: Giorgio Lebedef (Senningerberg, Luxembursko) (v zastúpení: F. Frabetti, advokát)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil uznesenie Súdu pre verejnú službu z 12. decembra vo veci F-109/11, Lebedef/Komisia, ktorého predmetom je návrh na zrušenie hodnotiacej správy odvolateľa za obdobie od 1.1.2009 do 31.12.2009, konkrétne časti správy, ktorú za toto obdobie vypracoval EUROSTAT,
            
         
               —
            
            
               vyhovel návrhom odvolateľa, ktoré predložil na prvom stupni,
            
         
               —
            
            
               subsidiárne vrátil vec Súdu pre verejnú službu,
            
         
               —
            
            
               rozhodol o trovách konania a zaviazal Európsku komisiu na ich náhradu.
            
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza šesť odvolacích dôvodov, pričom prvý, druhý, tretí a šiesty dôvod sú v podstate zhodné alebo podobné ako dôvody uvedené vo veci T-116/13, Lebedef/Komisia.
   Štvrtý odvolací dôvod sa týka nesprávneho právneho posúdenia, keďže Súd pre verejnú službu podľa odvolateľa dospel k záveru, že správa o činnosti odvolateľa v odborovej organizácii alebo združení zamestnancov (správa OOZZ) mala byť len dokumentom priloženým k správe týkajúcej sa pracovných úloh odvolateľa v Štatistickom úrade Európskej únie (Eurostat) (body 68 až 70 napadnutého uznesenia).
   Piaty odvolací dôvod sa týka nesprávneho právneho posúdenia, keďže Súd pre verejnú službu podľa odvolateľa konštatoval, že odvolateľ zamýšľal napadnúť svoje hodnotiace správy z obdobia pred rokom 2009 a rozhodnutie Komisie o jeho nepovýšení (body 74 a 75 napadnutého uznesenia).